cyanic-selkie/wikianc huggingface dataset:
Վիճակի հավասարումներ
Վիճակի հավասարումներ, մակրոսկոպիկ նյութի վիճակը նկարագրող հիմնական թերմոդինամիկական մեծությունների՝ ճնշման (р), ծավալի (V), ջերմաստիճանի (Т), ներքին էներգիայի (Е), էնտրոպիայի (Տ), քիմիական պոտենցիալի (μ), մասնիկների թվի (N) միջև գոյություն ունեցող կապն արտահայտող առնչություններ։ Դրանք չորսն են։ Սեկը միավորում է թերմոդինամիկայի առաջին և երկրորդ սկզբունքները՝ dE=TdS–pdV+ μdN, իսկ մյուս հավասարումներից երկուսը, որոնք քիմիական պոտենցիալն արտահայտում են որպես մասնիկների խտության ու ջերմաստիճանի և ճնշման ու ջերմաստիճանի ֆունկցիա՝ μ=μ(p, T), կոչվում են թերմիկ վիճակի հավասարումներ։ Վերջապես, այն առնչությունը, որը ներքին էներգիան ներկայացնում է որպես ջերմաստիճանի և մասնիկների խտության ֆունկցիա E=E(N/V, T),  կոչվում է կալորական վիճակի հավասարում ։ Թերմոդինամիկայի սահմաններում անհնար է արտածել նյութի վիճակի հավասարումները։ Դրանք կարելի է ստանալ միայն փորձնական ճանապարհով կամ վիճակագրական ֆիզիկայի շրջանակներում ստեղծված մեթոդներով։
Վիճակի հավասարումներով տրվող առնչություններն իրավացի են միայն թերմոդինամիկական հավասարակշռության վիճակների համար։
Թերմիկ վիճակի հավասարումներ
Թերմիկ վիճակի հավասարումները իրար են կապում համակարգի մակրոսկոպիկ պարամետրերը, ընդ որում այդ պարամետրերից մեկը ջերմաստիճանն է(թերմիկ վիճակի հավասարումներ անվանման հեղինակը Հեյկե Կամերլինգ Օնեսն է)։ Մասնիկների հաստատուն թվով համակարգի համար դրա ընդհանուր տեսքը կարելի է գրել այսպես․
Այսպիսով, տալ թերմիկ հավասարումը՝ նշանակում է կոնկրետացնել f ֆունկցիայի տեսքը։
Թերմիկ գործակիցներ
Այս հավասարումները գրենք դիֆերենցիալ տեսքով․
Բերված հավասարումների մեջ մտնում են վեց մասնակի ածանցյալներ, որոնք զույգ առ զույգ հակադարձ են միմյանց․
այդ պատճառով նրանցից միայն երեքը անկախ նշանակություն ունեն։ Որպես հիմնական սովորաբար ընտրում են
и
ածանցյալները, որոնք անվանում են թերմիկ գործակիցներ։ Անվանումն արտահայտում է այս գործակիցների կապը թերմիկ վիճակի հավասարումների հետ։
Մաթեմատիկական անալիզից հայտնի է, որ ցանկացած երեք փոփոխականների անբացահայտ ֆունկցիայի համար
ճիշտ է հետևյալ առնչությունը
կամ
այսինքն՝ երեք թերմիկ գործակիցներից ցանկացածը կարելի է արտահայտել մյուս երկուսով։ Այս առնչությունը երբեմն անվանում են թերմիկ վիճակի հավասարում դիֆերենցիալ տեսքով։
Գործնականում կիրառում են ոչ թե հենց մասնակի ածանցյալները, այլ նրանցով կազմված գործակիցները (նաև կոչվում են թերմիկ գործակիցներ, կամ էլ թերմոդինամիկական գործակիցներ)․
թերմիկ ընդարձակման իզոբար գործակից․
որը բնութագրում է ճնշման փոփոխության արագությունը ջերմաստիճանի փոփոխման դեպքում հաստատուն ծավալի պայմաններում (իդեալական գազի համար \beta = 1/T),
որը բնութագրում է ծավալի փոփոխության արագությունը ճնշման փոփոխության դեպքում հաստատուն ջերմաստիճանի պայմանում (իդեալական գազի համար \chi = 1/P)։ Մինուս նշանը ցույց է տալիս ծավալի նվազումը ճնշման մեծացման դեպքում և անհրաժեշտ է սեղմելիության գործակից բացասական արժեքներից խուսափելու համար։
Դիֆերենցիալ տեսքով թերմիկ վիճակի հավասարումից բխում է կապի հավասարումը ծավալային ընդարձակման, առաձգականության և սեղմման գործակիցների միջև․
Այս առնչությունը թույլ է տալիս, օրինակ, գտնել \beta գործակիցը պինդ և հեղուկ մարմինների համար (որոնք գործնականում հնարավոր չէ տաքացնել կամ սառեցնել առանց նրանց ծավալի փոփոխության) փորձնական ճանապարհով սահմանվող \alpha և \chi գործակիցներով։
Թերմիկ գործակիցները հանդիսանում են ծավալի, ճնշման և ջերմաստիճանի ֆունկցիաներ։ Ծավալային ընդարձակման, առաձգականության և սեղմման գործակիցների գործնական արժեքն այն է, որ նրանք հաշվարկման համար կիրառում են այն թերմոդինամիկական մեծությունները, որոնք դժվար կամ անհնար է որոշել փորձնականորեն։
Կալորիկ վիճակի հավասարումներ
Եթե թերմիկ վիճակի հավասարման մեջ որպես պատրադիր փոփոխական (կախված կամ անկախ) մտնում է ջերմաստիճանը, ապա կալորիկ վիճակի հավասարումը պարզ փակ համակարգի համար արտահայտում է ներքին էներգիայի կախվածությունը  վիճակի պատամետրերից (ջերմաստիճանից և ծավալից, ջերմաստիճանից և ճնշումից, ծավալից և ճնշումից) (տերմինի հեղինակը Կամերլինգ-Օնեսն է)։
Կալորիկ գործակիցներ
Կալորիկ գործակիցները ներմուծում են թերմիկ գործակիցների նման։ T և V անկախ փոփոխականներով կալորիկ վիճակի հավասարումը գրենք դիֆերենցիալ տեսքով․
և այս առնչության մեջ մտնող մասնակի ածանցյալների միջոցով ներմուծենք կալորիկ գործակիցների առաջին զույգը՝ ջերմունակությունը հաստատուն ծավալի դեպքում․
և իզոթերմ ընդարձակման ջերմությունը՝
որն ունի ճնշման չափողականություն։ Այս կալորիկ գործակցի համար անցյալում կիրառվող ընդարձակման թաքնված ջերմություն անվանումը խորհուրդ չի տրվում գործածել որպես ջերմածնից մնացած վերապրուկ
Իդեալական գազի համար C_V ջերմունակությունը հաստատուն ծավալի դեպքում հավասար է ․  միատոմ,  երկատոմ,  բազմատոմ գազերի համար։ Այստեղ m-ը գազի զանգվածն է, M-ը՝ մոլային զանգվածը, R-ը՝ ունիվերսալ գազային հաստատունը։ Իդեալական գազի իզոթերմ ընդարձակման ջերմությունը՝ l = P
մասնակի ածանցյալը կոչվում է ներքին ճնշում և չի դասվում կալորիկ գործակիցների շարքին, չնայած ներմուծվում է նրանց հետ։ Այս մեծության թվային արժեքը (որը մոլեկուլային մակարդակում արտացոլում է մասնիկների փոխադարձ ձգողությունը) փոքր է իրական գազերի համար և շատ մեծ է (համեմատած արտաքին ճնշման սովորական արժեքների հետ) հեղուկների և պինդ մարմինների համար։ Իդեալական գազի համար, այսինքն՝ իդեալական գազի ներքին էներգիան կախված չէ ծավալից (Ջոուլի օրենքը)
Ներմուծենք կալորիկ գործակիցների երկրորդ զույգը, որոնք կապված են T և P անկախ փոփոխականների հետ՝ ջերմունակությունը հաստատուն ճնշման դեպքում
և ճնշման իզոթերմիկ աճի ջերմությունը՝
Գրականության մեջ այս կալորիկ գործակիցները հաճախ բերվում են հաշվարկի համար ավելի հավաք և հարմար տեսքի՝ օգտագործելով   էնտալպիան կամ  S էնտրոպիան։
Իդեալական գազի համար C_P-ն և C_V-ն կապված են Մայերի բանաձևով։ h գործակիցոը դեպքերի մծ մասում բացասական մեծություն է․ իդեալական գազի համար h = - V։ Այս կալորիկ գործակցի համար նախկինում ընդունված  ճնշման փոփոխության թաքնված ջերմություն անվանումը խորհուրդ չի տրվում կիրառել։
Կալորիկ գործակիցների վերջին զույգը կապված է V և P անկախ փոփոխականներով կալորիկ վիճակի հավասարման հետ։ Դրանք են իզոխոր սեղմման ջերմությունը՝
և իզոբար ընդարձակման ջերմությունը՝
Բերված վեց կալորիկ գործակիցներից չորսը (C_P, C_V, l и h), ունենալով ինքնուրույն ֆիզիկական իմաստ, օգտակար օժանդակ մեծություններ են թերմոդինամիկ առնչությունների արտածման ժամանակ և թերմոդինամիկական հաշվարկներում, մասնավորապես՝ ներքին էներգիայի, էնտալպիայի և էնտրոպիայի հաշվարկի ժամանակ։  \varkappa և \lambda գործակիցները ներկայումս դուրս են եկել կիրառությունից։
Թերմիկ և կալորիկ գործակիցների կապը
Թերմիկ և կալորիկ գործակիցները կապված են հետևյալ առնչություններով․
Իդեալական գազի համար
Կանոնիկ վիճակի հավասարումներ
Կանոնիկ հավասարումը արտահայտություն է ներքին էներգիայի, էնտալպիայի, Հելմհոլցի ազատ էներգիայի կամ Գիբսի պոտենցիալի՝ այս թերմոդինամիկական պոտենցիալներից որևէ մեկի համար՝ արտահայտված անկախ փոփոխականներով, որոնց նկատմամբ գրվում  է նրա լրիվ դիֆերենցիալը․
Կանոնիկ հավասարումը, անկախ նրանից, թե այս չորս տեսքերից որով է ներկայացված, լրիվ տեղեկություն է պարունակում թերմոդինամիկական համակարգի թերմիկ և կալորիկ հատկությունների մասին (ենթադրվում է, որ հայտնի է նաև թերմոդինամիկական պոտենցիալի սահմանումը, այնպիսին, ինչպես )։
Նյութի վիճակներ
Միայն իդեալական (դասական և քվանտային) գազերի համար է հաջողվում ճշգրիտ հաշվել թերմոդինամիկական պոտենցիալը և ստանալ վիճակի հավասարումը։ Այսպես, դասական իդեալական գազի թերմիկ հավասարումն է՝ pV=NkT (k-ն Բոլցմանի հաստատունն է), իսկ կալորական հավասարումը հայտնի է Ջոուլի օրենք անունով։ Իրական գազերի համար գոյություն ունեն միայն մոտավոր վիճակի հավասարումներ, որովհետև հնարավոր չէ ճշգրիտ հաշվել ատոմների կամ մոլեկուլների միջև գործող փոխազդեցության ներդրումն ազատ էներգիայի մեջ։ Ամենատարածված թերմիկ վիճակի հավասարումներն են են Վան-դեր-Վալսի հավասարումը և վիրիալ հավասարումը։ Հեղուկների և պինդ մարմնի վիճակի հավասարումներ հնարավոր է ստանալ միայն մասնավոր դեպքերում։ Համեմատաբար ավելի լավ են ուսումնասիրված պլազմայի վիճակի հավասարումները։ Նյութի հնարավոր գոյաձևերում խտությունը և ջերմաստիճանը տատանվում են լայն սահմաններում, և գիտությունը մեծ ջանքեր է գործադրում այդ լայն տիրույթում վիճակի հավասարումների հայտնաբերման համար։  Խորհրդային տարիներին մեծ աշխատանք է կատարվել Երևանի համալսարանի տեսական ֆիզիկայի ամբիոնում՝ այլասերված պլազմայի վիճակի հավասարման հաշվման համար ։
Գրականություն
Կատեգորիա:Թերմոդինամիկա Կատեգորիա:Ագրեգատային վիճակներ Կատեգորիա:Ֆիզիկայի հասկացություններ
Էդիմիլսոն Ֆերնանդեշ
Էդիմիլսոն Ֆերնանդեշ (Edimilson Fernandes Ribeiro, ), Շվեյցարացի ֆուտբոլիստ։ Վեստ հեմ Յունայթեդի հարձակողական ոճի կիսապաշտպան և Շվեյցարիայի երիտասարդական հավաքականի կիսապաշտպան։ Ժելսոն Ֆերնանդեշի ազգականն է։
Ակումբային կարիերա
Էդիմիլսոն Ֆերնանդեշը ֆուտբոլ խաղալ սկսել է 2004 թվականին «Ֆյուլի» ֆուտբոլային ակումբում։ 2007 թվականին նա տեղափոխվել է «Սիոն» ակումբի երիտասարդական կազմ։  2012/13 մրցաշրջանի վերջում Ֆերնանդեսը տեղափոխվել է «Սիոն II» պահեստային ֆարմ-ակումբ, որ հանդես էր գալիս Պրոմոուշեն Առաջին լիգայում։ Ընդհանուր առմամբ ֆարմ-ակումբի կազմում անցկացրել է ընդամենը 41 խաղ և խփել 8 գոլ։ Շվեյցարական Սուպերլիգայում Ֆերնանդեշն իր դեբյուտը կատարել է 2013 թվականի հունիսի 1-ին «Ցյուրիխի» հետ խաղում ։ 2014/15 մրցաշրջանից եղել է թիմի հիմնական կազմում։ Առաջին թիմի կազմում իր առաջին գոլը նա խփել է 2015 թվականի մարտի 1-ին՝ գրավելով «Լյուցեռնի դարպասը» ։ 2015 թվականի հունիսի 7-ին  Ֆերնանդեսը «Սյոնի» կազմում հաղթել է Շվեյցարիայի գավաթի խաղարկությունում՝ եզրափակչում 3:0 հաշվով պարտության մատնելով «Բազելին»  ։ Այդ հաղթանակի շնորհիվ Սյոնը հնարավորություն է ստացել մասնակցելու Եվրոպայի լիգայի խաղերին։ Եվրոպայի լիգայում Ֆերնանդեշն իր նորամուտը կատարել է սեպտեմբերի 17-ին Կազանի «Ռուբին» ակումբի  հետ խաղում, որտեղ նա աչքի է ընկել արդյունավետ փոխանցումներով ։
2016 թվականի օգոստոսի 25-ին Ֆերնանդեսը տեղափոխվել է Անգլիայի «Վեստ Հեմ» ակումբ 6,40 մլն եվրոյով և ակումբի հետ կնքել չորս տարվա պայմանագիր ։
Միջազգային կարիերա
2016 թվականի մարտի 26-ին Ֆերնանդեշն իր դեբյուտն է կատարել Շվեյցարիայի երիտասարդական հավաքականի կազմում՝ մասնակցելով Անգլիայի հավաքականի դեմ խաղին ։
Անձնական կյանք
Էդիմիլսոն Ֆերնանդեշը ծնվել է պորտուգալական և կաբովերդենյան արմատներով ընտանիքում ։ Նա ազգական է շվեյցարացի ֆուտբոլիստ Գելսոն Ֆերնանդեշին, պորտուգալացի ֆուտբոլիստներ Մանուել Ֆերնանդեշին և ֆուտբոլիստ Քաբրալին Կաբո-Վերդեից ։
Ձեռքբերումներ
«Սյոն»
Արտաքին հղումներ
Կատեգորիա:Շվեյցարացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Շվեյցարիայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Դուլդու
Դուլդու, լեռնագագաթ Հայկական լեռնաշխարհում, Փոքր Կովկաս լեռնահամակարգում, Գանձակի լեռներում ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայկական լեռնաշխարհի լեռնագագաթներ
Օլնուա սու Լան
Օնալուա սու Լան' (Osly-Courtil), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Լան 1 կանտոնի կազմի մեջ։ Համայնքի շրջանը՝ Լան:
Համայնքի INSEE կոդը՝ 02037
Բնակչություն
2010 թվականի տվյալներով՝ համայնքի բնակչությունը կազմում է 1292 մարդ։
Տնտեսություն
2010 թվականին համայնքի 838 աշխատունակ (15-64 տարեկան) բնակիչներից 581-ը տնտեսապես ակտիվ էին, 257-ը՝ ոչ ակտիվ (ակտիվության ցուցանիշը կազմել է 69,3%, 1999 թվականին եղել է 61,1%)։ 581 տնտեսապես ակտիվ բնակիչներից աշխատում էին 520-ը (280 տղամարդ և 240 կին), գործազուրկ էին 61 մարդ (26 տղամարդ և 35 կին)։ 257 տնտեսապես ոչ ակտիվ բնակիչներից 69-ը եղել են աշակերտներ կամ ուսանողներ, 101-ը՝ թոշակառուներ, 87-ը տնտեսապես ոչ ակտիվ էին այլ պատճառներով :
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Նիկոլոզ Բասիլաշվիլի
Նիկոլոզ Բասիլաշվիլի (ნიკოლოზ ბასილაშვილი, ), վրացի պրոֆեսիոնալ թենիսիստ, Վրաստանի առաջին ռակետ։
Կենսագրություն
Նիկոլոզ Բասիլաշվիլին ծնվել է 1992 թվականի փետրվարի 23-ին Վրաստանի մայրաքաղաք Թբիլիսիում։ Նրա հայրը՝ Նոդարը, եղել է Վրաստանի ժողովրդական պարի անսամբլի պարող, իսկ մայրը՝ Նատալիան, եղել է բժշկուհի ։
Նա ունի Թենզիգ անունով եղբայր։ Տիրապետում է վրացերեն, ռուսերեն և անգլերեն լեզուներին ։ 2013 թվականի սեպտեմբերի 28-ին ամուսնացել է Նեկա անունով մի աղջկա հետ։
Թենիս սկսել է խաղալ դեռևս հինգ տարեկան հասակից։ Տասներկու տարեկան հասակում մեկնել է Ամերիկայի Միացյալ Նահանգներ՝ վերապատրաստման նպատակով։ Երբ նա դեռ 15 տարեկան էր, նրա ծնողներն ապրելու նպատակով տեղափոխվեցին Ռուսաստանի Դաշնություն։ Սկզբնական շրջանում երիտասարդ թենիսիստը հանդես էր գալիս, որպես Ռուսաստանի ներկայացուցիչ, սակայն որոշ ժամանակ անց նա որոշում ընդունեց հանդես գալ Վրաստանի դրոշի ներքո։
Կարիերա
2015 թվականին Նիկոլոզ Բասիլաշվիլին որակվել է, որպես Մեծ Սաղավարտի մրցաշարերից մեկի՝ Ֆրանսիայի տղամարդկանց բաց առաջնության մենախաղորդ թենիսիստ։ Սակայն նա առաջին իսկ շրջանից դուրս է մնացել առաջնությունից՝ պարտվելով Ավստրալիան ներկայացնող հույն թենիսիստ Թանասիս Կակինակիսին։
Մրցաշարից մեկ ամիս անց Նիկոլոզը որակավորվել է՝ դառնալով Ուիմբլդոնի մրցաշարի տղամարդկանց առաջնության մասնակից։ Այստեղ Բասիլաշվիլին կարողացել է հասնել մինչև երրորդ ռաունդ՝ դառնալով Վրաստանի թենիսի պատմության մեջ երկրորդ թենիսիստը, ով կարողացել է հասնել Ուիմբլդոնի մրցաշարի երրորդ ռաունդ։
2015 թվականին կատարել է իր նորամուտը Վրաստանի թենիսի ազգային հավաքականի կազմում։ Ներկայումս Վրաստանի առաջին ռակետն է։
Ծանոթագրություններ
Կատեգորիա:Թենիսիստներ այբբենական կարգով Կատեգորիա:Վրացի թենիսիստներ Կատեգորիա:1992 ծնունդներ Կատեգորիա:Փետրվարի 23 ծնունդներ
Սկրիվերի
Սկրիվերի (Skrīveri), խոշոր գյուղ Լատվիայի շրջանում, վարչական կենտրոնը գտնվում է Սկրիվերի շրջանում։ Գյուղ տեղակայված է Դաուգավա գետի աջ ափին։
Սկրիվերի գյուղում գործում է ամենաբարձր և չբացահայտված ամրոցներից մեկը և այստեղ պահպանվել է Սկրիվերի ազգային պարկը ։ Պարկի տարածքը կազմում է 18.4 հա։ Այստեղ է գտնվում Անդրեյ Ուպիտայի թանգարանը, Ա. Ուպիտայի անվան միջին դպրոցը, կաթոլիկ եկեղեցին և երկրագործության գիտական ինստիտուտը։
Ավտոճանապարհներ
Սկիվերի գյուղի միջով ընթանում է տարածաշրջանային Աուգշլիգատնե - Սկիվերի ավտոճանապարհը։
Ծանոթագրություններ
Կատեգորիա:Լատվիայի շրջաններ Կատեգորիա:Լատվիայի բնակչություն Կատեգորիա:Լատվիայի բնակավայրեր
Օրուլու
Օրուլու (ორულუ), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում:
Աշխարհագրություն
Աշխարհագրորեն Օրուլու գյուղը տեղակայված է Կովկասյան տարածաշրջանում՝ արևմտյան Վրաստանում: Գտնվում է ծովի մակարդակից 10 մետր բարձրության վրա:
Օիրեմեը շրջկենտրոն Զուգդիդ քաղաքի հետ միացված է ավտոխճուղով: Զուգդիդի և Օիրեմեի հեռավորությունը կազմում է 16 կմ:
Բնակչություն
Ըստ 2014 թվականի մարդահամարի տվյալների՝ Օիրեմեի բնակչությունը կազմում է 739 մարդ: Գյուղի բնակչության ճնշող մեծամասնությունը վրացիներն են: Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ:
Ծանոթագրություններ
Կատեգորիա:Զուգդիդի մունիցիպալիտետի բնակավայրեր Կատեգորիա:Վրաստանի գյուղեր
Հակոբ Սեմերճյան
Հակոբ Ստեփանի Սեմերճյան, հայ լուսանկարիչ։ Ֆրանսիայի Հանրապետության լուսանկարիչ։
Կենսագրություն
Հակոբ Սեմերճյանը ծնվել է 1898 թվականին Ադաբազարում (Թուրքիա), Ստեփան և Զենոբիա Սեմերճյանների ընտանիքում։ Հոր մահից հետո տեղափոխվել են Կոստանդնուպոլիս։ Սովորել է Բերայի Եսայան վարժարանում, սակայն 11 տարեկանից կիսատ է թողել ուսումը և աշխատանքի անցել Բանկալթիի «Վենյուս» լուսանկարչական ստուդիայում որպես աշակերտ ։ Լուսանկարչատան տեր Արամ Բելյանը տղայի մոտ նկատել է լուսանկարչական տվյալներ։ Հակոբը զբաղվել է ինքնակրթությամբ։ Աշխատել է իր ուսուցչի մոտ, եղել նրա օգնականը, քսան տարեկան հասակում գնել է նրա լուսանկարչատունը ։ 1922 թվականին մոր, երկու քույրերի և եղբոր հետ մեկնել է Փարիզ։ Մտնելով Անրի Մանուելի աշխատանոց՝ հասել է առաջին լուսանկարչի պաշտոնին։ Մանուելի լուսանկարչատանը մտերմացել է նրա նախագահ Էդուարդ Հերիոտի և հիմնադիր-ղեկավար Էլիզեի հետ և ստացել Ֆրանսիայի Հանրապետության լուսանկարչի կարգավիճակ։ Բուսաոնե ծառուղու վրա հիմնադրել է իր սեփական «Ֆեբյուս» լուսանկարչատունը։ Սեմերճյանն իր արհեստը կարողացել է հասցնել բարձր արվեստի մակարդակի՝ արժանանալով հիացմունքի։
Սեմերճյանի «Ֆեբյուս» լուսանկարչատանը լուսանկարվել են պետական-քաղաքական գործիչներ՝ Եգիպտոսի թագավորը, Մարոկկոյի սուլթանը, արտիստներ։ Ֆրանսահայերը ճանաչել են Սեմերճյանին և լուսանկարվել նրա մոտ ։
1924 թվականին հիմնադրել է իր սեփական «Բապտիզե Ֆեբյուս» (Կնքված Ֆեբյուս) ստուդիան։ Լուսանկարչատունը գործել է Բոն Նուվել (այժմ՝ Ռեքս) 23 հասցեում։ Այդ ժամանակաշրջանում լուսանկարել է Չեխոսլովակիայի Հանրապետության առաջին նախագահ Տոմաշ Մասարիկին ։
1949 թվականին անցել է թոշակի, ընտանիքով տեղափոխվել Կանն, վեց ամիս հետո Կաննի Յան Մասե փողոցում բացել լուսանկարչական ստուդիա, որտեղ լուսանկարել է Կաննի հայտնի մարդկանց, պրեֆեկտների, քաղաքապետների, Մորիս Շևալյեին (ով սիրել է խմել հայկական սուրճ առանց շաքարի), ֆրանսիացի հայտնի դերասանների։
1955 թվականին վերադարձել է Փարիզ։ Մահացել է Փարիզում 1955 թվականի նոյեմբերի 30-ին։
Ընտանիք
1940 թվականին ամուսնացել է Ալիս Բատիարյանի հետ։ Ի հիշատակ իր ուսուցիչ Արամ Բելյանի՝ որդուն տվել է Ֆիլիպ-Արամ անունը։
Արտաքին հղումներ
Կատեգորիա:Հայ լուսանկարիչներ
Ռաճա-Լեչխում և Քվեմո Սվանեթ
Ռաճա-Լեչխումի և Քվեմո-Սվանեթի (რაჭა-ლეჩხუმი და ქვემო სვანეთი)՝ մարզ Վրաստանի հյուսիսում ։ Մայրաքաղաղը՝ Ամբրոլաուրին է։ Զբաղեցնում է մի քանի պատմական վրացական շրջաններ՝ Ներքին Սվանեթի (նաև Քվեմո-Սվանեթի), Լեչխումի և Ռաճա ։
Վարչական բաժանում
Ռաճա-Լեչխումի և Քվեմո-Սվանեթին բաժանված է 4 շրջանների՝
Օնիի շրջանի արևելյան մասը համապատասխնում է Հարավային Օսիայի Ձզաուսի շրջանին և ամբողջովին նրա հսկողության տակ է ։
Բնակչություն
Մարզի այն մասի բնակչությունը, որը վրացական ուժերի հսկողության տակ է, ըստ 2002 թվականի կազմել է 50 969 մարդ (երկրի բնակչության 1,2 % ) ։ 2014 թվականի մարդահամարի տվյալներով 32 089 մարդ ։։
Ռաճա-Լեչխումի և Քվեմո-Սվանեթի մարզի մեծամասնությունը վրացիներ են, ավելի ճիշտ ասաց, նրանց մի քանի ազգագրական խմբերը։ Մարզի հարավում - ռաչինցիներ, հարավ-արևմուտք - լեչխումներ, իսկ հյուսիսում սվանները, որոնք խոսում են սվաներեն։ Օնիի շրջանի արևելյան մասում (որը Հարավային Օսիայի հսկողության տակ է) ապրում են օսեր։
Ծանոթագրություններ
Կատեգորիա:Ռաճա-Լեչխում և Քվեմո Սվանեթի մարզ
Ուռենի ճիպոտանման
Նկարագրություն
Տերևաթափ թուփ է՝ 5֊6, երբեմն՝ 8֊10 մետր բարձրությամբ։ Երրտասարդ ընձյուղները մոխրաթավշապատ են կամ գրեթե մերկ, բազմամյաները՝ ամբողջովին մերկ։ Մերկ բնափայտը ակոսիկներ չունի։ Բողբոջները երկարավուն-ձվաձև են, սեղմված, կեռիկավոր գագաթով, դեղին կամ կարմրագորշավուն, մոխրագույն մազմզուկապատ, 3֊5 միլիմետր երկարությամբ։ Տերևակիցը նեղ նշտարաձև է, երկար-սրածայր, գեղձիկա-ատամնաեզրը՝ վաղ թափվող։ Տերևները գծանշտարաձև են, 15֊20 սմ երկարությամբ և 0,3֊2,4 սմ լայնությամբ, սրածայր, ամբողջական՝ ոլորված եզրերով, ալիքաձև, երբեմն՝ ատամնաեզր, վերևի կողմից մուգ դեղնականաչ, մերկ կամ ծածկված սպիտակ մազմզուկներով, ներքևից՝ արծաթափայլ, գլխավոր ջղերի ուղղությամբ մազմզուկապատ։ Կատվիկները հասնում են 3֊4, պտղաբերելիս՝ մինչև 6 սմ երկարության, գլանաձև են։
Ծաղկում է մարտ-ապրիլ ամիսներին, պտուղները հասունանում են ապրիլ-մայիսին։
Կտրոնները հեշտությամբ են արմատակալում։
Տարածվածություն
Բնական պայմաններում տարածված է Կովկասում, Ռուսաստանի եվրոպական մասում, Սիբիրում, հեռավոր Արևելքում, Հարավային և Միջին Եվրոպայում, Սկանդինավիայում, Չինաստանում, Մոնղոլիայում, Հնդկաստանում։ Հայաստանի տարածքում հանդիպում է Ապարան-Հրազդանում, Վայքում, Սևանի ավազանում, որտեղ աճում է միջին և վերին լեռնային գոտիներում, առուների և գետերի ափերին։
Կիրառություն
Միամյա ճյուղերը շատ ճկուն են, որի շնորհիվ օգտագործվում են կողովներ, զամբյուղներ գործելու համար։ Այդնպատակով հնուց մշակվելով, ներկայումս հայտնի են բազմաթիվ սորտեր ու այլատեսակներ։ Կեղևը պարունակում է 6֊14% տանիդներ, պիտանի է կոպիտ թել ստանալու համար։
Ամենուրեք օգտագործվում է թեք լանջերի ու ջրամբարների ափերի ձևավորման համար։ Խորհուրդ է տրվում մշակել որպես կենդանի ցանկապատ ։
Ծանոթագրություններ
Կատեգորիա:Ուռենի
Իշխան Ավետիսյան
Կենսագրություն
Իշխան Ավետիսյանը ծնվել է 1939 թվականի նոյեմբերի 25-ին, Մարգարա գյուղում։ 1962 թվականին ավարտել է Երևանի պետական համալսարանը։ 1979-1991 թվականներին եղել է Երևանի ժողովրդական տնտեսության ինստիտուտի պրոռեկտոր, 1995 թվականից` Վոլոգդայի պետական տեխնիկական համալսարանի դասախոս ։ Մենեջմենտի բուհական դասագրքերի հեղինակ է ։
Աշխատանքները վերաբերում են ֆինանսների և տարածքային ֆինանսական պլանավորման տեսության, Հայաստանի ֆինանսական համակարգի զարգացման պատմության, ֆինանսական հաշվեկշռի, բյուջետային համակարգի զարգացման հարցերին։ Հեղինակ է մենեջմենտի բուհական դասագրքի։
Ծանոթագրություններ
Կատեգորիա:Հայ տնտեսագետներ Կատեգորիա:Տնտեսագիտության դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ
Լեյթոնի տուն-թանգարան
Լեյթոնի տուն-թանգարան (Leighton House Museum), թանգարան Լոնդոնի Կենսինգտոն և Չելսի շրջանների Հոլանդ զբոսայգում։ Թանգարանը նախկինում եղել է նկարիչ Ֆրեդերիկ լորդ Լեյթոնի տունը։ Հանրության համար բացվել է 1929 թվականից։
Տուն
Ճարտարապետ, դիզայներ Ջորջ Էյչիսոնը տունը կառուցել է Լեյթոնի համար։ Շենքն ընդգրկված է ճարտարապետական և պատմական հետաքրքրություն ներկայացնող շենքերի ցանկում և աչքի է ընկնում արևելյան և գեղագիտական ներքին հարդարանքներով ։ Թանգարանը բաց է ամեն օր, բացի երեքշաբթի օրերից։ Այն համարվում է Կենսինգտոնում գտնվող մեկ այլ վիկտորիական նկարչի` Լինլի Սամբորնի Սթաֆորդ Տերաս 18 հասցեում գտնվող թանգարանի ընկեր-թանգարան։
1889 թվականին կառույցին ավելացվեց լրացուցիչ ձմեռային աշխատասենյակ։ Էյչիսոնի կատարած վերջին համալրումը 1895 թվականին կառուցած պատկերասրահ էր։ 1896 թվականին Լեյթոնի մահից հետո տան պարագաները վաճառվեցին, այդ թվում Լեյթոնի շուրջ հազար կտավ, որոնք լրացուցիչ պատկերասրահի անհրաժեշտություն էին առաջացնում։ Կտավների գրեթե մեծ մասը գնեց Գեղարվեստի ընկերությունը։ 1927 թվականին տիկին Հենրի Պերին առաջարկեց վճարել լրացուցիչ պատկերասրահի համար։ Շենքն ընդլայնվեց Հոլսի Ռիկարդոյի նախագծով, և Պերին պատկերասրահը բացեց 1929 թվականին։ Ընդլայնումը կատարվեց ի հիշատակ տիկին Պերինի դստեր` նկարիչ, քանդակագործ Մորիել Իդա Պերինի ։
1958 թվականին Լոնդոնի քաղաքային խորհուրդը ի հիշատակ Լեյթոնի տան պատին փակցրեց կապույտ հուշատախտակ ։ 2012 թվականին թանգարանն արժանացել է Մշակութային ժառանգության համար տրվող Եվրոպական Միության մրցանակին ։
Հավաքածու
Հավաքածուում Լեյթոնի առավել հայտնի կտավներից են`
Հավաքածուում ներառված են Լեյթոնի այլ ստեղծագործություններ`
Հավաքածուում ներկայացված են նաև այլ հեղինակների ստեղծագործություններ`
Արտաքին հղումներ
Կատեգորիա:Լոնդոնի թանգարաններ Կատեգորիա:1929 հիմնադրումներ Կատեգորիա:1929 հիմնադրված թանգարաններ
Վենտսպիլսի դղյակ
Վենտսպիլսի դղյակ (Ventspils viduslaiku pils), պատմական անվանումը՝ Վինդաուի դղյակ (Schloß Windau), Լիվոնյան օրդենի ամենամեծ և ամենալավ պահպանված դղյակը Լատվիայի տարածքում, որը գտնվում է Վենտսպիլսում։ Ամրոցը վերականգնվել է և վերածվել թանգարանի։
Պատմություն
1451 թվականին դղյակի կայազորը բաղկացած էր 7 ասպետներից՝ կոմտուրի գլխավորությամբ, չհաշված սպասավորներին ։
Դղյակը լրջորեն վնասվել է լեհ-շվեդական պատերազմի ժամանակ (1659-1660)։ 1798-1802 թվականներին դղյակում տեղակայված էր Հրացանակիրների Սոֆիայի ռուսական գունդը։ 1832 թվականին դղյակը վերածվել է բանտի, որը գոյատևել է մինչև 1959 թվականը։ 1845 թվականին դղյակի հյուսիսարևելյան շինությունում օծվել է ուղղափառ եկեղեցի (փակվել է 1928 թվականին)։ 1977 թվականին դղյակը վերականգնվել է ։
Թանգարան
2001 թվականի սեպտեմբերին դղյակում բացվել է Վենտսպիլսի թանգարանը, որի մշտական ցուցադրությունը նվիրված է դղյակի, քաղաքի, նավահանգստի և Վենտսպիլսի երկրամասի պատմությանը։ Կարելի է դիտել նաև «Կենդանի պատմություն» թվային ցուցահանդեսը։ Թանգարանում պարբերաբար տեղի են ունենում ցուցահանդեսներ, համերգներ և այլ միջոցառումներ ։
Ճարտարապետություն
Սկզբնապես դղյակը 32×33 մետր չափսերով պարսպապատ տարածք էր՝ 10×10 մետր քառակուսի հատակագծով աշտարակով։ 14-րդ դարում ամրոցի պարիսպը դարձել է երկհարկանի շինությունների պատ՝ ներքին բակով։ Դղյակի շինությունները ներառում էին կապելլա, ժողովների սրահ, ննջասենյակներ, սեղանատուն։ Երրորդ հարկն ավելացվել է 15-րդ դարում։ Ավելացվել է նաև աշտարակ, որը վերածվել է փարոսի ։
Արտաքին հղումներ
Կատեգորիա:Լատվիայի թանգարաններ Կատեգորիա:Լատվիայի պատմություն Կատեգորիա:Լատվիայի տեսարժան վայրեր Կատեգորիա:Դղյակներ այբբենական կարգով
Դայան Քրյուգեր
Դայան Քրյուգեր (Diane Kruger, Diane Krüger,, ծննդյան անունը՝ Դիանե ՀայդՔրյուգեր (Diane Heidkrüger), գերմանացի դերասանուհի և ֆոտոմոդել։ 2003 թվականի Կաննի կինոփառատոնում արժանացել է «Շոպար» ընկերության մրցանակին՝ որպես լավագույն երիտասարդ դերասանուհի։
Ճանաչում է ձեռք բերել «Միշել Վալյան. Արագության մոլուցք» (2003), պատմական «Տրոյա» (2004), «Մոլագարություն» (2004), «Երջանիկ Սուրբ Ծնունդ» (2005) ռազմական դրամա, «Ազգի գանձերը» արկածային մարտաֆիլմ (2004) և նրա շարունակություն «Ազգի գանձերը. գաղտնիքների գիրքը» (2007), «Պարոն ոչ ոք» (2009), ինչպես նաև «Անփառունակ սրիկաները» (2009) և «Անհայտը» (2011) ֆիլմերում խաղացած դերերի շնորհիվ։
Պատանեկություն
Դայան Քրյուգերը ծնվել է 1976 թվականի հուլիսի 15-ին, գերմանական փոքրիկ Ալգերմիսեն ավանում, Հիլդեսհայմ քաղաքից ոչ հեռու, Ներքին Սաքսոնիայում։ Նրա մայրը՝ Մարիա Թերեզա ՀայդՔրյուգերը, եղել է բանկային ծառայող, իսկ հայրը՝ Հանս Հայնրիխ ՀայդՔրյուգերը, համակարգչային մասնագետ ։ Դայանն ունի նաև կրտսեր եղբայր՝ Շտեֆան ։ Լինելով դեռևս շատ փոքր, Դայանը երազել է զբաղվել բալետով։ Սկսել է պարել 2 տարեկան հասակից ։ Այդ պատճառով, մի քիչ հասակ առնելով, իր մոտ հայրենիքում նա հաճախել է բալետի դպրոց։ Շնորհիվ իր ջանասիրության, նա հայտնվել է դպրոցի գովազդային պաստառների վրա։ Շուտով պատանի Դայանը նկատվում է և ջանադիր մարզումներից հետո, 1987 թվականին, 11 տարեկան հասակում, նրան առաջարկել են ուղևորվել Լոնդոն, որպեսզի շարունակի մարզումները բալետի արքայական դպրոցում։
Կարիերայի սկիզբ
1991-1992 թվականներին սկսվել է Դայան Քրյուգերի մոդելային կարիերան։ Նա մասնակցություն է ունեցել «Տարվա արտաքին» հեղինակավոր մրցույթին։ Մրցույթի արդյունքներով ապագա մոդելը և դերասանուհին զբաղեցրել է առաջին տեղը։ Հենց այդ իրադարձությունն է բեկումնային դարձել Դայանի ֆոտոմոդելային կարիերայում։ Շուտով նա պայմանագիր է ստորագրել ամենահաջողակ գործակալություններից մեկի՝ «Elite»-ի հետ և սկսել է ներկայացնել բազմաթիվ հայտնի առոտրային ընկերությունների հագուստը և օծանելիքը, որոնց շարքում են եղել Christian Dior, Yves Saint Laurent, Jil Sander, Dolce & Gabbana, Armani։ Բացի դրանից, հաջողակ ֆոտոմոդելին կարելի էր տեսնել այնպիսի հրատարակությունների կազմերին, ինչպիսիք են «Vogue», «ELLE» և այլ ուրիշներ։
Դայան Քրյուգերը գիտակցել է, որ մոդելի կարիերան չի կարող բավականին երկար տևել, այդ պատճառով որոշել է փորձել ուժերը կինոարվեստում։
1997 թվականին նա մասնակցություն է ունեցել ֆրանսիացի ռեժիսոր Լյուկ Բեսոնի «Հինգերորդ տարրը» ֆիլմի քասթինգին։ Սակայն Դայանը այդ ժամանակ բավականին լավ չի տիրապետել ֆրանսերեն լեզվին, և ֆիլմում դեր նրան բաժին չի հասել։ Սակայն հենց Լյուկ Բեսոնն է մեծ դեր խաղացել Դայանի դերասանական կարիերայում։ Հենց նա է խորհուրդ տվել թողնել մոդելային բիզնեսը և լրջորեն զբաղվել դերասանական մասնագիտությամբ, քանի որ համարել է, որ նրան փայլուն ապագա է սպասում որպես դերասանուհի։ Բացի դրանից, Լյուկ Բեսոնի նրան խորհուրդ է տվել տեղափոխվել Փարիզ և վերցնել Քրյուգեր (Kruger) կեղծանունը՝ ՀայդՔրյուգերի (Heidkrüger) փոխարեն։ Այդպիսոն նա խուսափել է միջազգային բեմահարթակներում ազգանվան արտասանության աղավաղումներից։ Այնտեղ Քրյուգերը սկսել է դերասանական վարպետության ուսուցումը «Ecole Florent» մասնագիտացված դպրոցում։ Ջանադիր ուսուցումից հետո, 2002 թվականին, նա դարձել է խմբում լավագույնը։
Դերասանուհու նորամուտը կայացել է 2002 թվականին։ Նա Էրիկի դերն է խաղացել ռեժիսոր Ժան Պիեռ Ռուի անկախ, ցածրաբյուջե «Վիրտուոզ» կինոբեմադրությունում, Դենիս Հոպերի և Քրիստոֆեր Լամբերի հետ գլխավոր դերերում։ Ֆիլմի առաջնախաղը կայացել է 2002 թվականի հոկտեմբերի 6-ին, թուրքական հեռուստատեսությունում, որից հետո այն որոշ երկրներում թողարկվել է VHS և DVD կրիչների վրա
Այնուհետև հետևել է կանչով աղջկա էպիզոդիկ դերը ֆրանսիացի ռեժիսոր Սեդրիկ Կլապիշի «Ոչ կողմ, ոչ դեմ (այլ լրիվ հակառակ)» (2002) քրեական ֆիլմում։
Սակայն հանդիսատեսը նրան նկատել է «Ինչպես կասես» (2002) ֆիլմում դերից հետո։ Դերասանուհին Կլարա Բրուստալի դերպում նկարահանվել է իր ամուսին Գիյոմ Կանեի հետ միասին, ով նաև ֆիլմի ռեժիսորն էր։ Այ ֆիլմը նրան անվանակարգում է բերել «Սեզար» մրցանակին։
Ճանաչում
2004 թվականի հոկտեմբերին էկրան է բարձրացել դերասանուհու և նրա ամուսնու ևս մեկ համատեղ աշխատանք՝ «Գիյոմ»։ սակայն ի տարբերություն Գիյոմ Կանեի, ով ֆիլմում խաղացել է գլխավոր դերը, Դայանին բաժին է հասել աղջնակի երկրորդական դեր, ով աշխատում է գիշերային ակումբում։ Ֆիլմում մասնակցություն է ունեցել նաև Ժան Կլոդ Վան Դամը։ Այնուհետև հետևել է գլխավոր դեր Ջոն Թարթելտաուբի «Ազգի գանձերը» արկածային ֆիլմում, որն էկրան է բարձրացել տարվա վերջին։ Դայանին խաղացել է Էբիգեյլ Չեյզի դերը՝ գանձեր որոնող և Բենջամին Գեյթսի ընկերուհի, որին կերպարանավորել է Նիկոլաս Քեյջը։ Ֆիլմում նաև նկարահանվել են Ջոն Վոյթը, Շոն Բինը և Ջասթին Բարտան։ Ֆիլմը հաջող է եղել ոչ միայն վարձույթում, այլ նաև անձամբ Դայանի համար, քանի որ, ըստ բազմաթիվ հանդիսականների կարծիքի, նրան հաջողվել է ստվերում թողնել նույնիսկ Նիկոլաս Քեյջին։ 2005 թվականին այդ դերի համար Դայանն անվանակարգման է արժանացել «Սատուրն» մրցանակին, որը շնորհվում է Գիտական ֆանտաստիկայի, ֆենտեզիի և սարսափ ֆիմերի ակադեմիայի կողմից։
Կարիերայի շարունակություն
2005 թվականին նա նկարահանվել է Ֆաբիեն Բերտի «Ֆրենկի» դրամայում, Ֆրենկիի համանում գլխավոր հերոսի դերում։ Դերասանուհին հանդես է եկել նաև որպես ֆիլմի պրոդյուսեր։ Նկարատանումների ժամանակ նա երեք շաբաթ անց է կացրել հոգեբուժական հիվանդանոցում, քանի որ ֆիլմում նա միակ իրական դերասանուհին էր էկրանին, մնացածը իրական հիվանդներ էին ։ Սակայն այդ տարվա ընթացքում Դայանի ամենահաջող աշխատանքը եղել է ֆրանսիացի ռեժիսոր Կրիստիան Կարիոնի «Երջանիկ Սուրբ Ծնունդ» ռազմական դրաման։ Դայանը խաղացել է երգչուհի Աննա Սորենսենի դերը, ով Առաջին համաշխարհային պատերազմի ժամանակ ուղևորվել է ամուսնու մոտ ռազմադաշտ։ Ֆիլմը անվանակարգման է արժանացել «Լավագույն օտարերկրյա ֆիլմ» անվանակարգում այնպիսի հեղինակավոր մրցանակների, ինչպիսին են «Օսկար» և «Ոսկե Գլոբուս»։ Ընդ որում, դա արդեն երրորդ ֆիլմն էր, որտեղ դերասանուհին նկարահանվել էր ամուսնու հետ միասին։
2006 թվականի մարտին կայացել է ֆրանսիական «Վագրային ջոկատներ» արկածային մարտաֆիլմի առաջնախաղը, որը պատմում է XX դարի սկզբին Փարիզի իրադարձությունների մասին։ Դայանը խաղացել է ռում իշխան Կոնստանս Ռադեցկիի կնոջ դերը։ Սակայն ամենից շատ, ըստ դերասանուհու խոսքերի, նրան դուր են եկել նկարահանումները «Արտագրելով Բեթհովենին» ֆիլմում, քանի որ նկահանման հրապարակում նրա խաղընկերն էր Էդ Հարիսը, ով խաղում էր երգահան Լյուդվիգ վան Բեթհովենի դերը։ Դերասանուհտն նկահանվել է Աննա Հոլցի դերում՝ Վիեննայի կոնսերվատորիայի ուսանողուհի և երգահանի օգնական։ Ֆիլմի առաջնախաղը կայացել է 2006 թվականի սեպտեմբերի 10-ին, Տորոնտոյի միջազգային կինոփառատոնում։
2007 թվականի մայիսի 16-ին և 27-ին Դայան Քրյուգերին պատիվ է տրվել լինել հաղորդավարուհի Կաննի 60-րդ կինոփառատոնի բացման և փակման արարողություններում ։
Սակայն, չնայած դերասանական կարիերայի հաջող սկզբին, Դայանը չի լքել մոդելային բիզնեսը և 2004 թվականի աշնանը ներկայացրել է մոդելավորող Լուի Վիտոնի հավաքածուն։ Բացի այդ, դերասանուհին կանոնավորապես մասնակցել է հագուստի ցուցադրումներում և հայտնվել է աշխարհի հայտնի ամսագրերի շապիկներին։ 2007 թվականի դեկտեմբերին նրա լուսանկարը տեղադրված է եղել «Cosmopolitan» կանանց հանրահայտ ամսագրի ռուսական տարբերակի շապիկին ։
2007 թվականին Դայան Քրյուգերի ամենանշանակալից ֆիլմը դարձել է Ջոն Թյորթելտաուբի «Ազգի գանձերը. գաղտնիքների գիրքը» ֆիլմը, Walt Disney Pictures ընկերության արկածային մարտաֆիլմը, որի համաշխարհային առաջնախաղը կայացել է դեկտեմբերի 21-ին։ Ռուսաստանում առաջնախաղը կայացել է դեկտեմբերի 27-ին։ Այդ կինոնկարում, որ հանդիսանում է «Ազգի գանձերը» ֆիլմի շարունակությունը, դերասանուհին կրկին նկարահանվել է Էբիգեյլ Չեյսի դերում, Նիկոլաս Քեյջի հետ միասին։
Բացի դրանից, 2007 թվականին կայացել են Դայան Քրյուգերի մասնակցությամբ ևս երեք ֆիլմերի համաշխարհային առաջնախաղեր։ Դրանցից է ռեժիսոր Ռիչարդ Շեպարդի «Հանտի որսը» ֆիլմն է, որտեղ գլխավոր դերերից մեկը խաղացել է Ռիչարդ Գիրը։ Դերասանուհին այդ ֆիլմում նկարահանվել է Միրյանաի դերում։ Երկրորդ ֆիլմը Ջեյմս Գրեգորիի հիշողությունների էկրանավորումն էր՝ Նելսոն Մանդելայի բանտային վերակացուի, դանիացի ռեժիսոր Բիլ Աուգուստի «Հաջողություն, Բաֆանա» ֆիլմը։ Դայան Քրյուգերը խաղացել է գլխավոր դերերից մեկը՝ Գլորիա Գրեգորիին։ Այդ ֆիլմում նկարատանվել է նաև անգլիացի դերասան Ջոզեֆ Ֆայնսը։
Կաննի կինոփառատոնի փակման օրը, 2007 թվականի մայիսի 27-ին, արտամրցույթային ծրագրում կայացել է կանադացի ռեժիսոր Դենի Արկանի «Խավարման դար» կատակերգության ցուցադրությունը,որտեղ Դայանը խաղացել է գլխավոր դերերից մեկը։ Աշնանը ֆիլմը Կանադայի կողմից առաջադրվել է «Օսկար» մրցանակի, սակայն հանձնաժողովը այն անվանակարգման չի արժանացրել ։
2009 թվականին կայացել է բելգիացի ռեժիսոր Ժարկո վան Դորմալի «Պարոն ոչ ոք» ֆանտաստիկ ֆիլմի առաջնախաղը։ Ֆիլմը որոշ երկրներում ունեցել է սահմանափակ վարձույթ ։ Ֆիլմի գործողությունները տեղի են ունեցել ոչ վաղ ապագայում, երբ գլխավոր հերոսը, որին խաղացել է Ջարեդ Լետոն, հանկարծակի արթնացել է որպես զառամյալ ծերունի և հասկացել, որ նա հանդիսանում է վերջին մահկանացուն մոլորակի վրա, ով իր դարն է ապրում երջանիկ անմահների շրջանում։ Բացի Դայան Քրյուգերից, ով խաղացել է Աննայի դերը՝ ֆիլմում գլխավորներից մեկը, ֆիլմում մանակցություն են ունեցել Ջարեդ Լետոն և Սառա Պոլին։ Դայան Քրյուգերի փոխարեն Աննայի դերը կարող էր բաժին հասնել Եվա Գրինին։
2012 թվականին Դայան Քրյուգերին հրավիրել են Խուզարկուի դերին Ստեֆան Մայերի վեպի հիման վրա նկարահանված «Հյուրը» ֆիլմում։ Ֆիլմի առաջնախաղը տաղի է ունեցել 2013 թվականի մարտի 29-ին։
Անձնական կյանք
2001 թվականի սեպտեմբերի 1-ին, 25 տարեկան հասակում, դերասանուհին ամուսնացել է ֆրանսիացի դերասան և ռեժիսոր Գիյոմ Կանեի հետ։ Նրանք ծանոթացել էին փարիզյան ակումբներից մեկում, ընկերական երեկույթի ժամանակ։ Սակայն 5 տարի համատեղ կյանքից հետո, 2006 թվականին, նրանք ամուսնալուծվել են։ 2006 թվականի հունիսից Դայանը հանդիպել է Ջոշուա Ջեքսոնի հետ ։ 2016 թվականի հուլիսին Դայան Քրյուգերը և Ջոշուա Ջեքսոնը բաժանվել են՝ 10 տարի հարաբերություններից հետո։
Արտաքին հղումներ
Կատեգորիա:Գերմանացի դերասանուհիներ Կատեգորիա:Հոլիվուդյան դերասաններ Կատեգորիա:Մոդելներ Կատեգորիա:Գերմանացի մոդելներ Կատեգորիա:Ֆրանսիացի պրոդյուսերներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի մոդելներ Կատեգորիա:Ամերիկացիներ լեհական սերմամբ Կատեգորիա:Գերմանացի կինոդերասանուհիներ
Տանձենի սիրիական
Տանձենի սիրիական, վարդազգիների ընտանիքի, տանձենի ցեղի բույս։
Նկարագրություն
Տերևաթափ, փոքր ծառ է՝ 5-0 մ բարձրությամբ և մինչև 30 սմ բնի տրամագծով, երբեմն աճում է թփանման։ Սաղարթը նեղ է, ցախավելանման։ Տերևները էլիպսաձև են, երկարավուն ձվաձև, համարյա շեղանկյուն կամ լայն նշտարաձև, 3-9 սմ երկարությամբ և 2-3 սմ լայնությամբ, կլորավուն կամ սեպաձև հիմքով, բութ գագաթով կամ սրածայր, կոշտ սղոցաեզր կամ ատամնաեզր, համարյա կաշվեկերպ, կանաչ, մերկ, վերևի կողմից թույլ փայլուն, ներքևի կողմից՝ անփայլ։
Ծաղկաբույլերը սակավածաղիկ վահաններ են։ Ծաղիկները սպիտակ են, մինչև 3,0 սմ տրամագծով։ Բաժակաթերթիկները լեն թափվում պտղի հասունացման ժամանակ, այլ մնում են գագաթին։ Պտուղը կլորավուն է կամ տանձանման, մինչև 2 սմ տրամագծով, մուգ դարչնագույն, հաստ պտղակոթով, որը երկու անգամ ավելի երկար է պտղից։ Ծաղկում է ապրիլին, պտուղները հասունանում են օգոստոս-սեպտեմբեր ամիսներին։ Բավականին դիմացկուն բույս է։ Լավ է տանում երաշտը, բարձր ջերմաստիճանները, ուժեղ սառնամանիքները, պահանջկոտ չէ հողի նկատմամբ, լուսասեր է։ Կարելի է օգտագործել շոգ, չոր կլիմա ունեցող վայրերի կանաչապատման և անտառապատման համար։ խորհուրդ է տրվում օգտագործել սելեկցիոն աշխատանքներում, կուլտուրական տանձենու չորադիմացկուն սորտեր ստանալու նպատակով։ Պտուղները կարելի է ուտել միայն ցուրտը խփելուց հետո, քանի որ խիստ տտիպ են։
Տարածվածություն
Հանդիպում է Կովկասում, Փոքր Ասիայում, Սիրիայում, Կիպրոսում։ ՀՀ-ում աճում է Խոսրովի անտառում, Վայքում, Մեղրիում, վերին լեռնային գոտում՝ կաղնեբոխային անտառներում, բացատներում։
Կիրառություն
Էկոլոգիական խումբը՝VIII: Մշակության հավանական շրջանները՝3 ա, 8, 18, 20 ա, 22-28, 31 -32 ։
Ծանոթագրություններ
Կատեգորիա:Վարդազգիներ
Ստենտավորում
Ստենտավորում, բժշկական միջամտություն, որը կատարվում է ստենտի տեղադրման համար և տեղադրվում է մարդկանց կամ կենդանիների օրգանների անոթներում, օրինակ՝ սրտի կամ ուղեղի արյան կորոնային անոթներ, ապահովում է տարածքի ընդլայնում, նեղացվում է պաթոլոգիական գործընթացով։
Նշանակություն
Մեր օրերում սրտի անբավարարությունը հանդիսանում է ազգի մահվան հիմնական պատճառներից մեկը։ Մեծ մասամբ սիրտ-անոթային անբավարվածության հիվանդությունները հայտնաբերվում են 50 տարեկանից բարձր մարդկանց մոտ, բայց ներկայիս ապրելակերպը,  վատ էկոլոգիան նպաստում են, որ այս ռիսկային խումբն ավելի  երիտասարդանա։ Ստենտավորումը պետք չէ շփոթել զոնդավորման հետ, որը բացում է տարածք ստենտի համար։
Սիրտ - հզոր պոմպի պես ղեկավարում է սրտի արյունատար համակարգը, և ապահովում  արյան շրջանառությունը։ Արյան շրջանառության ժամանակ օրգաններին և հյուսվածքներին մատակարարվում է  սննդային նյութեր և թթվածին, առանց որի՝ կմահանան։  Այս աշխատանքը իրականացնելու համար սրտին անհրաժեշտ է բավականին շատ թթվածին, որի համար պատասխանատու են կորոնային զարկերակները։ Անոթների Պաթոլոգիական  փոփոխությունը հանգեցնում են անհամեմատ վատ արյան մատակարարմանը՝ սիրտ, որն էլ իր հեթին հանգեցնում է լուրջ սիրտ-անոթային հիվանդություններին։
Աթերոսկրելոզ - ամենատարածված հիվանդություններից է, որը ազդում է զարկերակների վրա։ Անոթների և հյուսվածքների տարածքների  նեղացումը հանգեցնում է դանդաղ դեֆորմացիայի և դրանով էլ առաջացնում օրգանների հիվանդություններ։ Մարդկանց սրտի անբավարար արյան մատակարարման դեպքում մարդը կարող է ունենալ հետևյալ ախտանիշները. Բայց նման ախտանիշներ կարող են նաև չլինել, որը և դժվարացնում և երկարացնում է բուժումը։ Բացի ժառանգական բնույթից, այս հիվանդությունն առաջանում է նաև սթրեսից, ծխելուց, ոչ ճիշտ սննդակարգից, որը հանգեցնում է նյութափոխանակման խանգարման, ֆիզիկական ակտիվության նվազման։ Ավելի հաճախ այս հիվանդությամբ հիվանդանում են Հնդկաստանի, Հարավարևելյան Ասիայի և Օվկիանիայի, ավելի քիչ՝ հյուսիսային ժողովուրդները. ֆիններ, շվեդներ, նորվեգացինե: Իսկ յակուտները, էսկիմոսները և չուկչաները ընդհանրապես չեն հիվանդանում։
Մեթոդի էությունը
Անոթի նեղացումը հանգեցնում է նրան, որ անոթի մկանները՝ սրտամկանը տառապում է թթվածնի պակասից, սիրտն աստիճանաբար թուլացնում է իր գործունեությունը։ Որոշակի ժամանակ անց հայտանբերվում է սրտի անբավարար հիվանդություններ։ Սրտաբանները ունեն մի շարք բուժման մեթոդներ։ Կար ժամանակ, որ հիմնական բուժումը զոնդավորումն էր, բայց այժմ բժիշկներն ավելի քիչ վնասող մեթոդ հայտաբերեցին, որը հենց՝ ստենտավորումն էր։ 50 տարի առաջ ամերիկացի ռադիոլոգը, ինտերվենցիոն ռադիոլոգիայի առաջատարներից մեկը՝ Չարլզ Դոթթերը (1920-1985), առաջարկել է անոթային տախտակի (ստենտ) օգնությամբ անոթի վնասված հատվածները ընդլայնելու հայեցակարգը։ Մեթոդի զարգացումը երկար ժամանակ տևեց, առաջին տեխնոլոգիաների կիրառումը կատարվել է միայն 1986 թվականին։ Միայն 1993 թվականին ապացուցվել է կորոնար արտրի արտահոսքի վերականգնումը  և  այն նոր պետությունում պահելու stenting մեթոդի արդյունավետությունը։ Ստենտը բարակ մետաղյա խողովակ է, որը բաղկացած է մետաղական բջիջներից՝ փչելով հատուկ փուչիկով։ Այն ներդվում է տուժած անոթի մեջ և ընդլայնվում է, բարձրացնելով իր առանձգականությունը։ Սա բարելավում է սրտի արյան մատակարարումը։ Զարկերակի վրա՝ ոտքի կամ ձեռքի,  տեղադրվում է հատուկ կատետր, որի միջով անցկացվում է բարակ, նուրբ  թիթեղյա քուղ, որին հետևում են հատուկ մոնիտորի միջոցով։ Պետք է միանշանակ գիտենանք, որ ստենտի միջամտությամբ  կատարված վիրահատությունները պարտադիր կերպով ուղեկցվում է յոդ պարունակող մաքրող միջոցներով, հիվանդի մոտ պետք է չլինի ալերգիա յոդի հանդեպ, կամ խրոնիկական ցանկացած հիվանդություն։
Թոքերի անոթների (լեղուղիների) ստենտավորում
Թոքերի ստենտավորումը պարտադիր կերպով կատարվում է լեղուղիներով։ Հիմնականում ստենտը տեղադրվում է, որպեսզի ապահովվի լեղիի հոսքը տանսերկումատյա աղիներ։ Այս Էֆեկտին հասնելու համար տեղադրվում է մետաղյա կամ պլաստինե խողովակ, որը տեղադրվում է  լեղուղու  մեջ՝ էնդոսկոպիկ վիրահատությամբ ։ Առաջին վիրահատությունը տեղի է ունեցել 1980 թվականին երկու տարբեր թիմերի կողմից. Soehendra N. & Reynders-Frederix V. և Laurence B.H. & Cotton P.B. ։ Այդ ընթացքում ակնհայտ դարձավ,  որ նախընտրելի է տեղադրել մեծ տրամագծով ստենտներ, որը նաև  նվազեցնում է լեղուղիների վարակները ։ Հաջորդ էտապը դա մետաղյա ստենտի փոխարինումն էր մեկ այլ ստենդով, որը տարբերվում է մյուսից  ինքնաբացվող մետաղյա ցանցով։ Այս առանձնահատկությունը թույլ է տալիս  ավելի լայն տարածում ստանալ ինքնաբացվող (SEMS) ստենտի կիրառմանը, քան պլաստիկ ստենտի կիրառումը։
Ծանոթագրություններ
Կատեգորիա:Բժշկություն
Յունիստրիմ
Յունիստրիմ, ( ЮНИСТРИМ), երբեմն գրվում է UNISTREAM Bank, միջազգային դրամական փոխանցումների ընկերություն և բանկ, որը գտնվում է Ռուսաստանում   ։ Ծառայությունն ի սկզբանե եղել է Յունիստրում Բանկի բաժինը, սակայն 2006 թվականին դարձել է առանձին ընկերություն՝ իր բանկային գործունեության լիցենզիայով:.
Unistream-ը գործում է ավելի քան 100 երկրների 335,000 տեղամասերում ։
Պատմություն
Յունիստրիմ համակարգը սկսել է գործել որպես Յունիստրում Բանկի բաժին 2001թվականից։ Համակարգը մտել է շուկա՝ առաջարկելով 1% սակագներ ։
2005 թվականին Յունիստրում Բանկի ղեկավարությունը որոշում է կայացրել համակարգը վերածել առանձին բիզնեսի։ 2006 թվականի մայիսի 31-ին Ռուսաստանի Կենտրոնական բանկը գրանցել է «ԿԲ Յունիստրիմ» ԲԲԸ-ն թիվ 3467-ով, իսկ 2006 թվականի օգոստոսի 16-ին «Յունիստրիմ» ԿԲ ԲԲԸ-ին տրամադրել է բանկային գործունեության լիցենզիա։
Յունիստրիմ համակարգը հանդիսանում է Ազգային վճարումների խորհրդի համահիմնադիրը, որը հիմնադրվել է Ռուսաստանի Դաշնության Կենտրոնական բանկի և ARB-ի հովանու ներքո։
2013 թվականի արդյունքներով Unistream-ը ճանաչվել է «Լավագույն դրամական փոխանցումների համակարգ Արևելյան Եվրոպայում»  International Finance ամսագրի կողմիցիսկ  2012 թվականին՝ IAMTN (Դրամական փոխանցումների համակարգերի միջազգային ասոցիացիա) և Global Banking & Finance Review Awards-ի դափնեկիր։
«Expert RA» վարկանիշային գործակալությունը 2015 թվականի փետրվարին հաստատել է «ԿԲ Յունիստրիմ» ԲԸ-ի վարկային վարկանիշը ազգային մասշտաբով A+ մակարդակի «Վարկունակության շատ բարձր մակարդակ», կանխատեսումը «կայուն է», երկրորդ ենթամակարդակ, երկրորդ ենթամակարդակ, ինչպես նաև շնորհել է միջազգային սանդղակով վարկանիշ «BBB»- «Երկարաժամկետ վարկունակության չափավոր բարձր մակարդակ», հեռանկար՝ «կայուն»։
2015 թվականի վերջին Unistream-ը սեփական կայքում գործարկել է բանկային քարտերից առցանց փոխանցումների ծառայություն։
2016 թվականի հոկտեմբերին Ուկրաինան արգելեց Unistream-ի և ռուսական բոլոր վճարային համակարգերի գործունեությունը որպես իր պատժամիջոցային քաղաքականության մի մաս՝ ընդդեմ Ռուսաստանի ռազմական միջամտության ։
2016 թվականից Unistream-ը համագործակցում է Moneyto Ltd դրամական փոխանցումների ցանցի հետ, որը Եվրամիությունում ձեռք է բերել Unistream Money Transfer ապրանքանիշի օգտագործման իրավունքներ ։
Արտաքին հղումներ
Կատեգորիա:Ռուսաստանի բանկեր Կատեգորիա:Մոսկվայի ընկերություններ Կատեգորիա:Բանկեր այբբենական կարգով
Օտրևիլ (Էնայի գավառ)
Օտրևիլ (Autreville), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Շոնի կանտոնի կազմի մեջ։ Համայնքի շրջանը՝ Լան:
Համայնքի INSEE՝ կոդը 02041:
Բնակչություն
2010 թվականի տվյալներով համայնքի բնակչությունը կազմում է 822 մարդ։
Տնտեսություն
2010 թվականին համայնքի 531 աշխատունակ (15-64 տարեկան) բնակիչներից 373-ը տնտեսապես ակտիվ էին, 158-ը՝ ոչ ակտիվ (ակտիվության ցուցանիշը կազմել է 70,2 %, 1999 թվականին եղել է 62,5%: 373 տնտեսապես ակտիվ բնակիչներից աշխատում էին 321-ը (176 տղամարդ և 145 կին), գործազուրկ էին 52 մարդ (26 տղամարդ և 26 կին)։ 158 տնտեսապես ոչ ակտիվ բնակիչներից 33-ը եղել են աշակերտներ կամ ուսանողներ, 73-ը՝ թոշակառուներ, 52-ը տնտեսապես ոչ ակտիվ էին այլ պատճառներով :
Գուրիայի մարզ
Գուրիայի մարզ (გურიის მხარე՝ Գուրիիս մխարե), վարչական միավոր Վրաստանի արևմտյան մասում։ Կենտրոնը Օզուրգեթ քաղաքն է։
Գուրիայի մարզի տարածքը 2 033 կմ² է, ըստ մեծության այն Վրաստանի ամենափոքր մարզերից է։ Ներառում է 3 շրջան։ Բնակչությունը 2015 թվականի դրությամբ կազմել է 113 100 մարդ, միջին խտությունը՝ 55,5 մարդ/կմ²։
Անվանում
«Գուրիա» անվանումն անգամ հանդիպվում է վրացական ժամանակագրությունում՝ Ջուանշեր անունով պատմիչի մոտ, 800 թվականին ։ Վրացագետները առանձնացնում են վրացերենի գուրիական բարբառը։
Պատմություն
Ժամանակակից Գուրիայի մարզը ներառում է Պատմական Վրաստանի գավառներից երկուսի՝ Իմերեթի և Լազիկեի տարածքներ։ Հունական բանահյուսության համաձայն, այստեղ է գտնվել Կոլխիդայի թագավորությունը, և Յասոնն իր արգոնավորդների հետ այստեղ է եկել՝ Ոսկե գեղմին տիրանալու նպատակով։ Վաղ շրջանում Գուրիան չի եղել Վիրքի մաս. այն հռոմեահպատակ Լազիկեի թագավորության տարածքն է եղել։ Վաղ միջնադարում՝ բյուզանդա-սասանյան հերթական պատերազմի (572-591) արդյունքում Հայաստանի երկրորդ անգամ բաժանվել է երկու մասի։ Ժամանակակից Վրաստանի կենտրոնական ու արևելյան հատվածները, որոնք կազմում էին Վրաց մարզպանությունը, որոշ ժամանակ անց նույնպես անցնում են Բյուզանդական կայսրությանը։ Գուրիան վարչականորեն մտնում էր Վրաց իշխանության մեջ, իսկ արաբական արշավանքներից հետո որոշ շրջաններ անցան Տփղիսի ամիրայության մեջ։
Զարգացած միջնադարում եղել է Աբխազիայի թագավորության, ապա՝ Վրացական թագավորության կազմում։ 1352 թվականից Վարդանիսձե-Դադիանի տոհմը Գուրիայում հասնում է ինքնուրույնության և հիմնում Գուրիայի իշխանությունը՝ ներառելով հարավում գտնվող Աջարիան։
Վրաց թագավորության անկումից հետո ուշ միջնադարում Գուրիան մտնում է Իմերեթի թագավորության մեջ, ապա գրավվում է օսմանյան զորքերի կողմից։ 1828-1829 թվականների ռուս-թուրքական պատերազմի արդյունքում Գուրիան մտել է Ռուսական կայսրության կազմի մեջ։
Վարչականորեն Գուրիան սկզբում մտել է Վրացա-Իմերեթական նահանգի, ապա՝ Քութայիսի նահանգի մեջ։ 1905-1906 թվականներին այստեղ գոյություն է ունեցել Գուրիայի Հանրապետությունը։ Գուրիան եղել է Վրաստանի Դեմոկրատական Հանրապետության (1918-1921) մասը։
Վրացական ԽՍՀ (1921-1990) կառավարման տարիներին տարածքը բաժանված է եղել շրջանների։ Մարզկենտրոն Օզուրգեթը 1929-1991 թվականներին կոչվել է «Մախարաձե»։
Աշխարհագրություն
Գուրիայի մարզը Վրաստանի հարևան երկրների հետ ընդհանուր սահմաններ չունի։ Հյուսիսում սահմանակցում է Ռաճա-Լեչխում և Քվեմո Սվանեթ, արևելքում՝ Իմերեթ, հարավ-արևելքում՝ Սամցխե-Ջավախք մարզերին։ Հարավում գտնվում է Աջարիայի Ինքնավար Հանրապետությունը։ Մարզի արևմուտքում Սև ծովն է։
Գուրիան գրեթե ամբողջությամբ ընկած է Ռիոնի դաշտավայրում։ Մարզի տարածքով հոսում են Սուփսա և Նաթանեբ գետերը։ Մարզի հարավ-արևելքում անտառապատ Մեսխեթի լեռնաշղթան է, իսկ Սև ծովի ափին՝ Կոլխեթի ազգային պարկը։ Ծովափնյա միակ բնակավայրը Ուռեկի նավահանգիստն է։
Մերձարևադարձային ծովափնյա կլիման նպաստում է գյուղատնտեսության զարգացմանը։ Դարեր ի վեր այստեղ զբաղվել են անասնապահությամբ ու երկրագործությամբ, զարգացած է եղել խաղողագործությունը և թեյի մշակումը։
Վարչականորեն մարզը բաժանված է 3 շրջանի։
Բնակչություն
2015 թվականի հունվարի 1-ի դրությամբ մարզի բնակչությունը 113 100 մարդ էր, իսկ դրանից մեկ տարի առաջ՝ 2014 թվականի հունվարի 1-ին 138 800 մարդ ։